מופע הריקוד האירי Mystery of the Dance מגיע למשכן אומנויות הבמה . - אשדוד נט
16 דצמבר 2019 / 12:23
02.11.15 / 11:41
Mystery of the Dance"", מופע ריקוד אירי עלילתי ואינטראקטיבי בניחוח בינלאומי, חדש, וסוחף, שיצר יאיר ורדיגר המספר את סיפורם של שני חברי ילדות שפוגשים באלה מיסתורית הצדה את ליבם. עכשיו ברחבי הארץ.
Mystery of the Dance"", הינו מופע ריקוד אירי עלילתי חדש וסוחף שמספר את סיפורם של שני חברי ילדות שפוגשים באלה מיסתורית שצדה את ליבם. כשהיא נאלצת לבחור באחד מהם, כוח רשע נכנס בחבר האחר שהופכו למלך האופל וגורם לו להטיל כישוף על עמו (הרקדנים), שמצליח לקחת מהם את יכולת הריקוד. החבר שצד את ליבה של האלה מקבל אף הוא כוח מיסתורי שהופכו לאביר הלבן שיוצא להגנת עמו.
כאמור יאיר ורדיגר היה רקדן במופע הבינלאומי: "לורד אוף דה דאנס" ובשנת 2002 ייסד את "אייריש דאנס – ישראל": האקדמיה הישראלית לריקוד אירי והמרכז הראשון בארץ להוראת הריקוד האירי.
במרכז נלמד הריקוד האירי על מרכיביו: המחול והסטפס האירי.
התלמידים של יאיר בישראל לומדים את הריקוד הן בסגנונו המסורתי והן בסגנון המודרני שהתפתח ומוצג במופעי הריקוד בחו"ל כגון Lord of the Dance ו- Riverdance : במרכז לומדים כיום מעל 250 תלמידים ברחבי הארץ: רמת-אביב, רעננה, תל-מונד, חיפה, קדימה, ירושלים ורחובות לפי קבוצות של ילדים, נוער ומבוגרים.
"תלמידים מגילאי 6 עד מעל 60 לומדים אצלינו בהנאה רבה וכן אני יחידי בישראל שמוסמך ללמד ולשפוט בתחרויות מטעם ארגון ה-CLRG שיושב בדבלין, אירלנד .
מעבר למופע "אייריש דאנס – ישראל" מציעה מגוון תוכניות לימוד ברוח המסורת והתרבות האירית, משיעורי ריקוד מקצועיים, ובתוכם שיעורי טכניקה, ועד לרמת להקת ריקוד למי שחפץ/ה להתמקצע ולהופיע. האקדמיה גם מקיימת תחרויות לתלמידים מדי חצי שנה, ברוח מסורת התחרויות לריקוד אירי המתקיימות במרכזי התרבות הקלטית בעולם – אירלנד, אנגליה וארצות-הברית.
המופע באשדוד יתקיים במשכן לאומניות הבמה בתאריך 12.11.15 בשעה 21:00.
בתמונה (במרכז): יאיר ורדיגר – מייסד האקדמיה רוקד במופע לורד אוף דה דאנס!
קבלו טעימה קטנה מהמופע המרהיב..